EkBass/fiwiki-20250220-pages-articles huggingface dataset:
Havaijin piirikunta

Havaijin piirikunta (, ) on Yhdysvaltojen Havaijin osavaltiossa sijaitseva piirikunta. Sen väkiluku oli vuoden 2020 väestölaskennan mukaan 200 629 ja sen pinta-ala on 13 174 neliökilometriä. Piirikunnan hallintokeskus Hilo on myös sen suurin kaupunki. Piirikunta sijaitsee Havaijin saarella. Joulukuussa 2020 piirikunnan pormestarina aloitti Mitch Roth. Vuonna 2010 tehdyn selvityksen mukaan piirikunnan viisi suurinta työnantajaa olivat osavaltion hallinto, piirikunnan hallinto, Yhdysvaltain liittovaltion hallinto, Hilton ja Walmart. == Asukkaat == Piirikunnan asukkaista 30,4 prosenttia on valkoisia ja 21,6 prosenttia aasialaisia. 18,7 prosenttia puhuu myös muita kieliä kuin englantia. 94,6 prosenttia asukkaista on Yhdysvaltain kansalaisia. Piirikunnan väestön keski-ikä on 41,8 vuotta. Sekä Havaijin että Mauin piirikuntien asukkaista 5 % on buddhalaisia, mikä on suurin prosentuaalinen osuus Yhdysvaltain piirikuntien keskuudessa. ==Kuvia piirikunnasta== Tiedosto:Hawaii at Sunset with Palm Trees (5495739231).jpg|Auringonlasku Waikoloa Beachillä. Tiedosto:Downtown Hilo, Hawaii.jpg|Hilon keskustaa. ==Lähteet== Luokka:Havaijin piirikunnat
If Beale Street Could Talk

If Beale Street Could Talk on yhdysvaltalainen elokuva vuodelta 2018. Se perustuu James Baldwinin romaaniin Jos tämä katu osaisi puhua (alkuteos If Beale Street Could Talk, 1974). Elokuva kertoo nuorten rakastavaisten, Clementine "Tish" Riversin (KiKi Layne) ja Alonzo "Fonny" Huntin (Stephan James) tarinan. Regina King näytteli Tishin äitiä, mistä hänet palkittiin parhaan naissivuosan Oscarilla ja parhaan naissivuosan Golden Globella. == Lähteet == Luokka:Vuoden 2018 yhdysvaltalaiset elokuvat
Jorma Mylly

Jorma Mylly (s. 1948 Oulu) on oululainen valokuvaaja, joka tunnetaan sekä lehtikuvaajana että valokuvataiteilijana. Jorma Mylly opiskeli vuosina 1977–1979 Limingan taidekoulussa, sekä sen jälkeen erilaisilla valokuvaus- ja multimediakursseilla. Ensimmäisen yksityisnäyttelynsä Jorma Mylly piti vuonna 1975 Kokkolassa, otsikolla Ykspihlaja, katoava yhteisö. Sen jälkeen useita hänen näyttelyitään on ollut muun muassa Oulussa ja Rovaniemellä. Vuonna 1988 hänen näyttelynsä Tapahtumia oli Odessassa. Useisiin valokuvauskilpailuihin osallistunut Jorma Mylly on ollut muun muassa Fotofinlandia-kilpailun finalisti ja Iisalmen Kamera Biennalen voittaja vuonna 2001. Hänelle myönnettiin vuonna 1987 Valtion valokuvataidetoimikunnan kolmivuotinen työskentelyapuraha. Jorma Myllyn valokuvia on muun muassa Valokuvataiteen museon ja Pohjoisen valokuvakeskuksen kokoelmissa. == Tuotanto == === Markkinakuvat === 1980-luvun alussa Jorma Mylly löysi divarista markkinakuvaajan taustakankaan ja kiersi markkinoilla valokuvaamassa ihmisiä. Häneen vaikutti Tukholmassa näkemänsä näyttely, jossa Irving Penn oli käyttänyt taustakangasta 1940–50-luvuilla muotokuvissaan. Mylly rakennutti kuvausteltan ja kiersi pakettiautolla aluksi Kemin, Oulun ja Rovaniemen markkinoilla. Markkinakuvaaja otettiin innostuneesti vastaan ja välillä ihmisiä oli jonoksi asti. Markkinakuvausten pohjoisin paikka oli Utsoki ja itäisin Savonlinna. Kuvausvälineenä Myllyllä oli palkkikamera, jossa oli polaroid-perä. Kuvattavat saivat mustavalkokopion ja Mylly negatiivin, josta saattoi vedostaa myöhemmin suuria kuvia. Jorma Myllyn projekti päättyi 1980-luvun lopulla. Hän järjesti markkinakuvistaan kolme näyttelyä. Jorma Myllyn markkinakuvien tunnelma on arkisen arvokas. Niissä yhdistyy torikuvauksen pitkä traditio ja kuvaushetken pohjoissuomalainen todellisuus. Myllyn torikuvissa tallentuu läpileikkaus pohjoissuomalaisesta 1980-luvun yhteiskunnasta. === Muut valokuvausprojektit === Toimiessaan lehtikuvaajana Jorma Mylly kyllästyi kuvaamaan esiintyjiä, joten hän käänsi kameran yleisöön ja löysi mielenkiintoisen maailman. Hän osallistui vappumarssille, jotta voisi kuvata katujen varsilla olevia ihmisiä. Mylly kuvasi Neuvostoliiton viimeisinä vuosina ja uuden Venäjän ensimmäisinä vuosina Voitonpäivän paraatien juhlahumua ja yleisöä Leningradissa ja Moskovassa. Hän on kuvannut muita projektejaan muun muassa Marokossa. 1990-luvun alussa hän kuvasi drag- esiintyjiä Las Palmasissa. Näistä kuvista Jorma Mylly julkaisi kuvia teemalla "Lainahöyhenissä". Oulun taidemuseon kiertonäyttelynä oli hänen valokuviaan otsikolla Arjen ars vuosina 1995–1997. Vuonna 2001 hän kuvasi Kuubassa. Jorma Mylly sanoo luottavansa Henri Cartier-Bressonin ratkaisevan hetken periaatteeseen, jossa valokuvaaja tallentaa sekunnin murto-osassa kohtensa tunteet ja hetken kauneuden itsensä unohtaen. == Lähteet == == Aiheesta muualla == *Jorma Myllyn verkkosivu Luokka:Suomalaiset valokuvaajat Luokka:Vuonna 1948 syntyneet Luokka:Elävät henkilöt
Näätämö (Norja)

Näätämö (, , ) on Etelä-Varangin kuntaan kuuluva kylä Norjassa Finnmarkin läänissä. Se sijaitsee Näätämöjoen varrella noin 12 kilometrin päässä Suomen ja Norjan rajalla sijaitsevasta Inarin Näätämön kylästä. Näätämössä on noin 250 asukasta, joista suurin osa on kolttasaamelaisia tai kveenejä. Kylän tunnetuin nähtävyys on vuonna 1565 valmistunut ortodoksinen Pyhän Yrjön kappeli. Näätämössä toimii myös vuonna 2017 avattu kolttasaamelaismuseo Äʹvv. Inarissa sijaitsevan Sevettijärven ja Näätämön välinen maantie valmistui vuonna 1969. == Lähteet == == Aiheesta muualla == Luokka:Etelä-Varanki Luokka:Finnmarkin läänin kylät
Musta ympyrä

Musta ympyrä () on vuonna 1913 valmistunut italialainen mykkäelokuva. Emilio Ghionen ohjaama jännityselokuva ennakoi tekijänsä Za la Mort -elokuvasarjaa. ==Juoni== Pelivelkoihin ajautunut kreivi Raoul Ruggeri pakotetaan liittymään rikollisjärjestö Mustaan ympyrään. Hän ymmärtää pian virheensä ja pakenee Amerikkaan. Siellä hän aloittaa uuden elämän cowboyna ja rakastuu rikkaan karjatilallisen tyttäreen Edith Browniin. Sillä välin Roomassa etsivä Svento on onnistunut soluttautumaan Mustaan ympyrään. Poliisi pidättää järjestön jäsenet, ja vain sen johtaja De Bondre onnistuu pakenemaan. De Bondre päätyy Chicagoon, jossa hän jäljittää Raoulin. De Bondre yrittää kiristää Raoulia ja sieppaa kostoksi Edithin. Takaa-ajon päätteeksi De Bondre suistuu jyrkänteen reunalta ja Raoul saa Edithinsä. ==Näyttelijät== ==Tuotanto ja vastaanotto== Celio Filmin tuottama Musta ympyrä lienee ollut Emilio Ghionen ensimmäinen ohjaustyö. Sen ranskalaisesta rikoskirjallisuudesta ja rikoselokuvista lainatut juoni- ja tyyliainekset ennakoivat tekijänsä Za la Mort -sarjaa, mutta päähenkilö muistuttaa vielä kovasti Louis Feuilladen Fantomasia. Elokuva sisältää eräitä surrealistisia kohtauksia ja sen loppu on yllättävän väkivaltainen. Italian elokuvasensuuri määräsi poistettaviksi kaikki viittaukset kaupunkiin, jossa rikollisjärjestön toiminta tapahtuu. Aikalaiskommenteissa kiitettiin elokuvan kuvausta ja näyttelijäsuorituksia, mutta sen juonta pidettiin hieman liian mielikuvituksellisena. Nykynäkökulmasta se on puutteistaan huolimatta viihdyttävää katseltavaa tyylilajin ystäville. Mustaa ympyrää esitettiin Helsingissä vaihtelevilla suomenkielisillä nimillä toukokuussa 1914 ja uudelleen vuonna 1915. Lehtimainoksissa ja kommenteissa elokuvaa kuvattiin tavattoman jännittäväksi ja viitattiin suoraan Fantomas-sarjaan. Rikollisjärjestön toiminta oli sijoitettu Lontooseen. Elokuvasta on säilynyt kaksi kopiota, jotka ovat nähtävissä Italian kansallisen elokuvamuseon Vimeo-sivustolla ja Ranskan elokuva-arkistojen sivustolla. ==Lähteet== ==Aiheesta muualla== * Luokka:Jännityselokuvat Luokka:Italialaiset mykkäelokuvat Luokka:Vuoden 1913 italialaiset elokuvat
Tularen piirikunta

Tularen piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 464 493 vuonna 2017 ja sen pinta-ala on 12 530 neliökilometriä. Piirikunnan hallintokeskus Visalia on myös sen suurin kaupunki. Sequoian kansallispuisto sijaitsee piirikunnan alueella. Myös osa Kings Canyonin kansallispuistosta kuuluu siihen. == Väestö == Piirikunnan asukkaista 64,1 prosenttia on latinalaisamerikkalaisia, 28,7 prosenttia valkoisia ja 3,14 prosenttia aasialaisia. 51,5 prosenttia puhuu myös muita kieliä kuin englantia. 84,4 prosenttia asukkaista on Yhdysvaltain kansalaisia. Piirikunnan väestön keski-ikä on 30,8 vuotta. ==Kuvia piirikunnasta== Tiedosto:Moro Rock-View from Potwisha.jpg|Sequoian kansallispuistoa. Tiedosto:Visalia Acequia Ave..JPG|Visalian keskustaa. ==Lähteet== == Aiheesta muualla == Luokka:Kalifornian piirikunnat
Santa Coloma d’Andorra

Santa Coloma d’Andorra on kylä Andorrassa Andorra la Vellan pitäjässä. Kylässä oli 3 051 asukasta vuoden 2018 arvioiden mukaan. Se sijaitsee 970 metrin korkeudella merenpinnasta. == Lähteet == Luokka:Andorra la Vella Luokka:Andorran kylät
Vila (Andorra)

Vila on kylä Andorrassa Encampin pitäjässä. Kylässä oli 1 127 asukasta vuoden 2018 arvioiden mukaan. Se sijaitsee 1 417 metrin korkeudella merenpinnasta. == Ilmasto == Vilassa on Köppenin ilmastoluokituksen mukaan lauhkea meri-ilmasto. Vuoden keskilämpötila on noin 7 °C ja keskimääräinen sademäärä 1 060 millimetriä. Heinäkuu on lämpimin kuukausi. Silloin vuorokauden keskilämpötila on noin 16 °C. Viilein kuukausi on tammikuu, jolloin keskilämpötila on noin 0 °C. Sateisin kuukausi on toukokuu, jolloin sataa keskimäärin noin 120 millimetriä. Tammikuu puolestaan on kuivin kuukausi. Silloin keskimääräinen sadanta on 68 millimetriä. == Lähteet == Luokka:Andorran kylät
Anyós

pienoiskuva|Anyós Anyós on kylä Andorrassa La Massanan kunnassa. Kylässä oli 933 asukasta vuoden 2018 arvion mukaan. Se sijaitsee 1 729 metrin korkeudella merenpinnasta. == Lähteet == Luokka:Andorran kylät
El Tarter

El Tarter on kylä Andorrassa Canillon pitäjässä. Kylässä oli 848 asukasta vuoden 2018 arvioiden mukaan. Se sijaitsee 1 766 metrin korkeudella merenpinnasta. El Tarterissa sijaitsee Àligan laskettelurinne. == Ilmasto == El Tarterissa on Köppenin ilmastoluokituksen mukaan lauhkea meri-ilmasto. Vuoden keskilämpötila on noin 6 °C ja keskimääräinen sademäärä 1 160 millimetriä. Heinäkuu on lämpimin kuukausi. Silloin vuorokauden keskilämpötila on noin 14 °C. Viilein kuukausi on tammikuu, jolloin keskilämpötila on noin −1 °C. Sateisin kuukausi on toukokuu, jolloin sataa keskimäärin noin 130 millimetriä. Helmikuu puolestaan on kuivin kuukausi. Silloin keskimääräinen sadanta on 79 millimetriä. == Lähteet == Luokka:Canillo Luokka:Andorran kylät
Erts

Erts on kylä Andorrassa La Massanan pitäjässä. Kylässä oli 521 asukasta vuoden 2018 arvioiden mukaan. Se sijaitsee 1 666 metrin korkeudella merenpinnasta. == Ilmasto == Ertsissa on Köppenin ilmastoluokituksen mukaan lauhkea meri- ilmasto. Vuoden keskilämpötila on noin 7 °C ja keskimääräinen sademäärä 1 070 millimetriä. Heinäkuu on lämpimin kuukausi. Silloin vuorokauden keskilämpötila on noin 16 °C. Viilein kuukausi on tammikuu, jolloin keskilämpötila on noin 0 °C. Sateisin kuukausi on toukokuu, jolloin sataa keskimäärin noin 120 millimetriä. Tammikuu puolestaan on kuivin kuukausi. Silloin keskimääräinen sadanta on 69 millimetriä. == Lähteet == Luokka:Andorran kylät
La Cortinada

La Cortinada on kylä Andorrassa Ordinon pitäjässä. Kylässä oli 869 asukasta vuoden 2018 arvioiden mukaan. Se sijaitsee 1 346 metrin korkeudella merenpinnasta. == Ilmasto == La Cortinadassa on Köppenin ilmastoluokituksen mukaan lauhkea meri-ilmasto. Vuoden keskilämpötila on noin 8 °C ja keskimääräinen sademäärä 1 040 millimetriä. Heinäkuu on lämpimin kuukausi. Silloin vuorokauden keskilämpötila on noin 16 °C. Viilein kuukausi on tammikuu, jolloin keskilämpötila on noin 1 °C. Sateisin kuukausi on toukokuu, jolloin sataa keskimäärin noin 110 millimetriä. Tammikuu puolestaan on kuivin kuukausi. Silloin keskimääräinen sadanta on 66 millimetriä. == Lähteet == Luokka:Andorran kylät
L’Aldosa de la Massana

L’Aldosa de la Massana on kylä Andorrassa La Massanan pitäjässä. Kylässä oli 861 asukasta vuoden 2018 arvioiden mukaan. Se sijaitsee 1 722 metrin korkeudella merenpinnasta. == Lähteet == Luokka:Andorran kylät
Sispony

Sispony on kylä Andorrassa La Massanan pitäjässä. Kylässä oli 847 asukasta vuoden 2018 arvioiden mukaan. Se sijaitsee 1 360 metrin korkeudella merenpinnasta. == Lähteet == Luokka:Andorran kylät
Soldeu

pienoiskuva|Soldeu Soldeu on kylä Andorrassa Canillon pitäjässä. Kylässä oli 663 asukasta vuoden 2018 arvioiden mukaan. Se sijaitsee 1 710 metrin korkeudella merenpinnasta. == Ilmasto == Soldeussa on Köppenin ilmastoluokituksen mukaan lauhkea meri-ilmasto. Vuoden keskilämpötila on noin 4 °C ja keskimääräinen sademäärä 1 270 millimetriä. Heinäkuu on lämpimin kuukausi. Silloin vuorokauden keskilämpötila on noin 12 °C. Viilein kuukausi on helmikuu, jolloin keskilämpötila on noin –3 °C. Sateisin kuukausi on toukokuu, jolloin sataa keskimäärin noin 130 millimetriä. Heinäkuu puolestaan on kuivin kuukausi. Silloin keskimääräinen sadanta on 84 millimetriä. == Urheilu == Soldeussa järjestettiin alppihiihdon maailmancupin kauden 2018–2019 finaalit. == Lähteet == Luokka:Canillo Luokka:Andorran kylät
Mario Vergara

Mario Vergara (16. marraskuuta 1910 Frattamaggiore, Napoli, Italia – 24. toukokuuta 1950 Shadaw, Kayah, Myanmar) oli italialainen pappi, Pontificium Institutum Missionum Exterarum -lähetysjärjestön jäsen ja marttyyri. Paavi Franciscus julisti hänet autuaaksi 9. joulukuuta 2013, autuaaksi 24. toukokuuta 2014 ja hänen muistopäiväänsä vietetään myös 24. toukokuuta. == Lähteet == Luokka:Kristityt marttyyrit Luokka:Autuaaksi julistetut Luokka:Italialaiset papit Luokka:Italialaiset henkirikosten uhrit Luokka:Italialaiset lähetyssaarnaajat Luokka:Vuonna 1910 syntyneet Luokka:Vuonna 1950 kuolleet
Siviilipalvelus Norjassa

Siviilipalvelus Norjassa (Siviltjeneste kirjanorjaksi, Siviltenesta uusnorjaksi) oli rauhanomainen asevelvollisuuden muoto Norjassa vuoteen 2012 asti. Vuoteen 1997 asti palvelus kesti 16 kuukautta, jonka jälkeen kestoksi tuli 12 kuukautta eli saman verran kuin Norjan puolustusvoimissa suoritetun asepalveluksen. Palvelua suorittavia miehiä kutsuttiin siviilityöntekijöiksi (norjaksi sivilarbeidere). Yleensä siviilityöntekijät työskentelivät sosiaali- ja terveysalan tehtävissä esimerkiksi päiväkodeissa ja sairaaloissa, mutta myös erinäiset yleishyödylliset yhteisöt työllistivät velvollisia. Noin 3008 asevelvollista hakeutui siviilipalvelukseen 1998, tosin myöhempinä vuosina palvelusluokan suuruus on supistunut merkittävästi. Vuonna 2004 palvelukseen hakeutui 487 asevelvollista, vuonna 2007 enää 106.https://www.nrk.no/hordaland/siviltenesta-doyr-ut-1.3168730 == Palveluksen toimenkuva == Siviilipalvelusvelvolliset osallistuivat koulutusjaksolle Mossin kunnassa sijaitsevalla Dillingøyanhttps://web.archive.org/web/20120508035427/http://www.siviltjenesten.no/OM- SIVILTJENESTEN/ saarella. Siviilipalveluksen voi suorittaa sosiaali- ja terveysalalla, yleishyödyllisissä yhteisöissä. Useimmat palvelusvelvolliset suorittivat palveluksensa organisaatioissa ja kouluissa, joissa hyväksytään siviilipalveluksen suorittaminen. Toisaalta siviilipalvelusvelvolliset osallistuivat erinäisiin yhteistyöprojekteihin kuten peruskoulujen yläasteella toteutteva VOKT-projektiin (, ).Volds- og konfliktforebyggende tjeneste, suom. väkivaltaa ja konfliktia ehkäisevä palvelus == Hallinto == Norjan oikeusministeriön alainen Siviltjenesten i Norge (aik.Siviltjenesteadministrasjonen) oli vastuussa siviilipalvelusvelvollisista. Hallinnointi keskittyi Dilling == Siviilipalveluksen lakkauttaminen == Jens Stoltenbergin toinen hallitus päätti 1.7.2011, että siviilipalveluksesta tulisi vähitellen luopua. Lakiehdotus tuotiin Stortingetin lausuntakierrokseen, jonka takaraja oli 9.11.2011. Samaan aikaan lopetettiin uusien palveluserien vastaanottaminen. Stortinget päätti asiasta istunnolla 7.2.2012 lakkauttamisen puolesta. == Lähteet == Luokka:Aseistakieltäytyminen Luokka:Norjalainen yhteiskunta
Lea Giunchi

Lea Giunchi (4. tammikuuta 1884 Cervia – 3. tammikuuta 1938 Milano) oli italialainen elokuvanäyttelijä. Giunchi aloitti uransa sirkustaiteilijana. Vuonna 1909 hän siirtyi kumppaninsa Natalino Guillaumen ja tämän veljen Ferdinandin kanssa elokuvayhtiö Cinesille. Giunchi esiintyi komedianäyttelijänä Ferdinand Guillaumen Tontolini, Raymond Fraun Kri Kri ja Giuseppe Gambardellan Checco -hahmojen rinnalla. Vuonna 1910 hän aloitti oman Lea-sarjansa, joka käsittää useita kymmeniä lyhyitä komedioita. Giunchi näytteli myös draamaelokuvissa, joista merkittävimpiä ovat Enrico Guazzonin Quo vadis? (1913) ja Immolazione (1914). Giunchi siirtyi Caesar Filmille vuonna 1915 ja hänen uransa päättyi vuosikymmenen lopussa. == Elokuvia == * Pinocchio, 1911 * Musta ympyrä, 1913 == Lähteet == == Aiheesta muualla == * Internet Movie Database:Lea Giunchi Luokka:Italialaiset näyttelijät Luokka:Vuonna 1884 syntyneet Luokka:Vuonna 1938 kuolleet
UTC±0

UTC±0 on aikavyöhyke, joka on koordinoidun yleisajan aikajärjestelmän nollapiste, johon muita aikavyöhykkeitä verrataan. Aikavyöhykkeenä se on käytössä pituuspiirivälillä 30 astetta läntistä pituutta ja 5 astetta itäistä pituutta. Aikavyöhyke UTC±0 on käytössä muun muassa Islannissa, Britteinsaarilla, Portugalissa ja Afrikan länsiosissa. Afrikassa ja Islannissa aikavyöhykettä käytetään ympäri vuoden, kun taas Britteinsaarilla ja Portugalissa se on käytössä vain normaaliaikana (talviaikana). ==Aikavyöhykettä käyttävät valtiot ja alueet== ===Ympäri vuoden=== * ** Danmarkshavn ja sen alue * * * * * * * * * * * * * * * * ** Saint Helena, Ascension ja Tristan da Cunha ===Normaaliaika=== * * * * * ** Kanariansaaret ===Kesäaika=== * ** Ittoqqortoormiit ja sen alue * ** Azorit ==Lähteet== Luokka:Aikavyöhykkeet
UTC+1

UTC+1 on aikavyöhyke, joka on yhden tunnin UTC±0-aikavyöhykettä edellä. Sitä käytetään noin 15 läntistä pituutta ja 25 itäistä pituutta välillä. UTC+1 on käytössä Länsi-Euroopassa normaaliaikana, osassa Länsi-Eurooppaa kesäaikana ja useissa Afrikan valtiossa ainoana aikavyöhykkeenä. ==Aikavyöhykettä käyttävät valtiot ja alueet== ===Ympäri vuoden=== * * * * * * * * ** Bandundu Province, Keski-Kongo, Équateur, Kinshasa * * * * * * * ===Normaaliaika=== * * * * * * * * * * * * * * * * * * * * * * * * * * * (ei Kanariansaaret) * * * * ===Kesäaika=== * ** * * (ei Azorit) * * ** Kanariansaaret ==Katso myös== * Keski-Euroopan aika ==Lähteet== Luokka:Aikavyöhykkeet
UTC+9

UTC+9 on aikavyöhyke, joka on 9 tuntia UTC±0-aikavyöhykettä edellä. Sitä käytetään noin 105–145 astetta itäistä pituutta sisältäen muun muassa osan Keski-Venäjästä, Japanin, Korean ja osa Indonesiasta. ==Aikavyöhykettä käyttävät valtiot ja alueet== Kaikki alueet käyttävät aikavyöhykettä UTC+9 ympäri vuoden eikä sitä käytetä alueilla, joissa on käytössä kesäaika. * ** Osa Kaukoidän federaatiopiiristä ** Osa Siperian federaatiopiiristä * * * * * * ** Molukit ** Länsi-Uusi-Guinea ==Katso myös== * Japanin aika ==Lähteet== Luokka:Aikavyöhykkeet
Drama Queen Communications

Drama Queen Communications Oy (ent. SFB Agency, ent. Mainostoimisto Satumaa Oy) on pohjoismainen markkinointiviestintätoimisto. Vuonna 2018 Drama Queen työllisti 75 markkinointiviestinnän ammattilaista Turussa, Helsingissä ja Tukholmassa. Yrityksen toimitusjohtajana vuodesta 2019 toimii Matias Mero. Drama Queen Communications on voittanut Vuoden Toimisto -kultamitalit vuosina 2023 ja 2024. == Historia == Fuusioituneen Drama Queenin historia alkoi vuonna 1996, kun Mainostoimisto Satumaa Oy perustettiin Turussa. Omistajina ja perustajina toimivat Minna Koivurinta, Jari Salonen ja Juha Saarinen. Mainostoimisto Satumaan toimitusjohtajana toimi Minna Koivurinta ja myöhemmin Marko Edfelt. Mainostoimisto Satumaa laajentui 2015, kun yritys osti ruotsalaisen Family Busineksen koko osakekannan ja omistajat Mårten Knutsson sekä John Lagerqvist siirtyivät Satumaa Oy:n osakkaiksi. Vuonna 2002 perustettu Family Business oli ollut vähittäiskauppaan erikoistunut mainostoimisto. Yritysten yhdistymisestä syntyi SFB Agency, johon myöhemmin myös liitettiin Ilona Kankaan johtama viestintään ja sosiaaliseen mediaan erikoistunut sisaryritys DQ Communications Oy. SFB Agencyn toimitusjohtajaksi nimitettiin Johan Birath alkuvuodesta 2017. Laajentuneena markkinointi- ja viestintäpalveluiden yrityksenä SFB Agency vaihtoi nimensä Drama Queeniksi syksyllä 2018, jolloin Ilona Kangas toimi yrityksen toimitusjohtajana. == Asiakkaat == Yrityksen asiakkaita ovat mm. Absolut Vodka, Airam, Anora, Avainapteekit, Carlsberg Group, Finnkino, Geberit, Gofore, Hesburger, Heering, IDO, Jalostaja, Juustoportti, Keiju, Lantmännen Unibake, Larsen Cognac, L'Oréal Nordic, Lundén Foods Pro, Neste, Neste K, Olvi, Orthex Group, Suoma ry., Swedish Match, Tampere, Turku, Turku Energia, Vaasa, Vaasan ja Valopilkku. == Lähteet == == Aiheesta muualla == Drama Queenin kotisivut Luokka:Suomalaiset mainostoimistot
Santa Cruzin piirikunta (Kalifornia)

Santa Cruzin piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 275 897 vuonna 2017 ja sen pinta-ala on 1 570 neliökilometriä. Piirikunnan hallintokeskus Santa Cruz on myös sen suurin kaupunki. == Asukkaat == Piirikunnan asukkaista 57,6 prosenttia on valkoisia, 33,5 prosenttia latinalaisamerikkalaisia ja 4,86 prosenttia aasialaisia. 32,4 prosenttia puhuu myös muita kieliä kuin englantia. 89,7 prosenttia asukkaista on Yhdysvaltain kansalaisia. Piirikunnan väestön keski- ikä on 37,4 vuotta. ==Kuvia piirikunnasta== Tiedosto:California coast, Santa Cruz, CA.jpg|Piirikunnan rannikkoa Tyynenmeren rannalla. Tiedosto:Downtown santa cruz, cropped (cropped).jpg|Santa Cruzin kaupungin keskustaa. ==Lähteet== == Aiheesta muualla == *
Aroostookin piirikunta

Aroostookin piirikunta (, ) on Yhdysvaltojen Mainen osavaltiossa sijaitseva piirikunta. Sen väkiluku oli 67 653 vuonna 2017 ja sen pinta-ala on 17 684 neliökilometriä. Piirikunnan hallintokeskus on Houlton. == Asukkaat == Piirikunnan asukkaista 94,6 prosenttia on valkoisia ja 1,63 prosenttia intiaaneja. 16 prosenttia puhuu muita kieliä kuin englantia. 98,4 prosenttia asukkaista on Yhdysvaltain kansalaisia. Piirikunnan väestön keski-ikä on 46,9 vuotta. ==Kuvia piirikunnasta== Tiedosto:HoultonME AroostookCountyCourthouse.jpg|Piirikunnan oikeustalo. Tiedosto:Mars Hill Wind Farm 673154546 92a2b2cbb3 o.jpg|Tuulivoimaloita Mars Hill -kukkulalla. ==Lähteet== == Aiheesta muualla == Luokka:Mainen piirikunnat
Shallow

”Shallow” on Lady Gagan ja Bradley Cooperin esittämä kappale vuoden 2018 elokuvasta A Star Is Born. Se julkaistiin elokuvan soundtrackin ensimmäisenä singlenä 27. syyskuuta 2018 Interscope Recordsin kautta. Kappaleen ovat sanoittaneet Gaga, Mark Ronson, Anthony Rossomando ja Andrew Wyatt, ja sen tuotti Gaga yhdessä Benjamin Ricen kanssa. Kappale kuullaan elokuvan aikana kolme kertaa, muun muassa kohtauksessa, jossa Cooperin esittämä Jackson Maine kutsuu Gagan esittämän Allyn lavalle esittämään sen hänen kanssaan. Kohtaus kuvattiin liveyleisön edessä Los Angelesin Greek Theaterissa. ”Shallow” sai myönteisiä arvosteluja musiikkikriitikoilta, ja se pärjäsi hyvin myyntilistoilla. Kappale palkittiin parhaan kappaleen Oscarilla, Golden Globella ja Critics’ Choicella. Grammy-gaalassa se sai neljä ehdokkuutta vuoden parhaasta kappaleesta ja äänitteestä, voittaen parhaasta pop duo/ryhmä -esityksestä ja parhaasta visuaaliseen mediaan tehdystä kappaleesta. Se esitettiin livenä Grammy- ja Oscar-gaalassa. Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Shallow” ylsi sijalle 24. ==Tekijät== * Lady Gaga – sanoittaja/säveltäjä, tuottaja, päälaulu * Bradley Cooper – päälaulu * Mark Ronson – sanoittaja/säveltäjä * Anthony Rossomando – sanoittaja/säveltäjä * Andrew Wyatt – sanoittaja/säveltäjä * Benjamin Rice – tuottaja, äänitys * Bo Bodnar – äänitys * Alex Williams – äänitys * Tom Elmhirst – miksaus * Brandon Bost – miksaus * Randy Merrill – äänimasterointi * Anthony Logerfo – rummut * Corey McCormick – bassokitara * Alberto Bof – koskettimet * Lukas Nelson – akustinen kitara * Jesse Siebenberg – havaijinkitara * Eduardo 'Tato' Melgar – lyömäsoittimet Tekijät A Star Is Bornin kansilehdestä. ==Lähteet== Luokka:Vuoden 2018 kappaleet Luokka:Lady Gagan kappaleet Luokka:Billboard Hot 100 -listan ykköset
Pentti Kejonen

Pentti Kejonen (s. 1946) on suomalainen elokuvakriitikko ja festivaalijohtaja. Hän oli perustamassa Oulun Elokuvakeskusta 1973 ja Oulun kansainvälinen lasten- ja nuortenelokuvien festivaalia, jota hän johti 1982–2006. Festivaali sai opetusministeriön myöntämän Suomi-palkinnon vuonna 2002. Kejonen varttui Rovaniemellä ja veti siellä vuosina 1965–1967 Elokuvakerho Cinemaa. Hän aloitti lukioaikana elokuva-arvostelujen kirjoittamisen Rovaniemi -lehteen, ja myöhemmin Lapin Kansassa. Opiskeluaikana Kejonen oli Oulun ylioppilaslehden elokuva-arvostelija. Hän oli Oulun ylioppilaslehden toimitussihteeri ja päätoimittaja 1971-1975. Pentti Kejonen opiskeli kirjallisuutta Oulun yliopistossa, mutta hän ei koskaan valmistunut. Hän opetti 1980 -luvulla yliopiston kirjallisuuden laitoksella usean vuoden ajan elokuvailmaisun kehitystä ja valtavirtauksia. Luentojen pohjana oli Kejosen kirja Aineistoa elokuvakasvatukseen, jonka Oulun elokuvakeskus oli julkaissut 1977. Muita kirjoja ovat Lasten elokuvakirja (1979) ja Elokuvia lapsille (1980). Kejonen oli sanomalehti Kalevan tv-palstan elokuvakriitikko 1978-2001. Oulun kaupungin aloittaessa kunnallisen elokuvatoiminnan, Pentti Kejonen valittiin elokuvasihteeriksi vuonna 1976. Hänen ehdotuksestaan syntyi Oulun kansainvälinen lastenelokuvien festivaali 1982. Hän ollut kansainvälisen tuomariston jäsen Laonin, Teheranin, Antwerpenin, Riminin, Poznanin, Isfahanin ja Zlinin lastenelokuvien festivaaleilla. Vuonna 1982 hänen toimestaan perustettiin kunnallinen elokuvateatteri Kirjastokino. Sen jatkaja on elokuvateatteri Studio. Kejonen toimi niiden ohjelmiston suunnittelijana. Hän aloitti myös Oulun kaupungin elokuvatoimiston maahantuonnin. Kejonen perusti kaksi elokuvien maahantuontiyritystä. Urania Filmin ohjelmistossa oli klassikoita kuten Federico Fellinin La Strada ja Stanley Donenin ja Gene Kellyn Laulavat sadepisarat. Miofilm toi maahan lastenelokuvia. Kejonen on ollut Valtion elokuvataidetoimikunnan jäsen (1992-1994) ja puheenjohtaja (1995-1997) ja Taiteen Keskustoimikunnan jäsen (1995-1997). Hän on saanut Oulun läänin taidetoimikunnan taidepalkinnon, Lastenkulttuurin valtionpalkinnon vuonna 1989. ja Matti Pellonpää -palkinnon. Alueellinen mediakeskus POEM antoi vuonna 2007 Kejoselle Pikku karhu -palkinnon. == Lähteet == Luokka:Suomalaiset elokuvakriitikot Luokka:Ohjaajat Luokka:Vuonna 1946 syntyneet Luokka:Elävät henkilöt
Lopen kirkonkylä

Lopen kirkonkylä on 2 207 asukkaan kylä ja Lopen kunnan hallinnollinen keskustaajama. Se sijaitsee Forssan ja Riihimäen välisen kantatien varrella, Loppijärven pohjoisrannalla. Taajaman itäpuolella kulkee kantatieltä alkava, etelään päin Helsingin suuntaan kulkeutuva seututie 132, jonka varrella sijaitsee noin 12 kilometrin päässä kirkonkylästä Läyliäisten kylä. Kirkonkylästä löytyy peräti kaksi kirkkoa: Loppijärven rannalla sijaitseva Lopen vanhana kirkkona tunnettu Santa Pirjon puukirkko sekä kylän keskustan tuntumassa sijaitseva Lopen uudempi punatiilikirkko. ==Lähteet== ==Aiheesta muualla== * Lopen kunta * Häme-Wiki - Loppi Luokka:Suomen kirkonkylät Luokka:Lopen kylät Luokka:Suomen kuntakeskukset Luokka:Kanta-Hämeen maakunnan taajamat
Flora Tristan

Flora Tristan (7. huhtikuuta 1803 Pariisi – 14. marraskuuta 1844 Bordeaux) oli perulais-ranskalainen kirjailija, aktivisti, sosialisti ja feministi. Tristan vaikutti voimakkaasti varhaiseen feministiseen teoriaan. Hänen mukaansa naisten oikeuksien kehitys oli suorassa yhteydessä työläisten oikeuksien kehitykseen. Tristanin koko nimi oli Flora Célestine Thérèse Henriette Tristán-Moscoso. Hänen äitinsä oli ranskalainen Thérèse Laisney (tai Laine) ja isänsä perulainen aristokraatti ja meriupseeri Don Mariano de Tristan de Moscoso. Flora Tristanin tyttärenpoika oli Paul Gauguin. == Lähteet == == Aiheesta muualla == * * Luokka:Ranskalaiset kirjailijat Luokka:Vuonna 1803 syntyneet Luokka:Vuonna 1844 kuolleet
Henry Laporte

Henry Laporte (1880–1938) oli ranskalainen insinööri, joka myöhemmin toimi pankkialalla. Hän palveli upseerina ensimmäisessä maailmansodassa ja diplomaattina Venäjällä ennen vallankumousta. Hän julkaisi kirjan La guerre rouges et blancs: Le premier èchec des rouges, jossa hän kuvaa kokemuksiaan Venäjällä ja Suomessa alkuvuodesta 1918. Laporte työskenteli terästeollisuuden palveluksessa ja ajautui sittemmin pankkialalle. Hän haavoittui ensimmäisessä maailmansodassa eikä voinut palata rintamalle, ja hänet määrättiin erikoislähettilääksi Ranskan Pietarin-lähetystöön. Hänen tehtävänään oli pelastaa mahdollisuuksien mukaan ranskalaisten ja belgialaisten investointeja vallankumouksen jaloista. Teos La guerre rouges et blancs: Le premier èchec des rouges on suomennettu, ja se on ilmestynyt nimellä 1918 ranskalaisen silmin. Pietari – Helsinki – Tampere. Teos perustuu Laporten päiväkirjamerkintöihin. Se jakautuu kahteen osaan: ensimmäinen käsittelee Laporten kokemuksia Venäjällä, toinen oleskelua Suomessa sisällissodan aikana. Kimmo Lehtimäki kirjoittaa Kanava-lehdessä, että kirja on ollut varsin tuntematon Suomessa, vaikka se tuo sisällissotaan uusia näkökulmia, muun muassa sen, miten vähäinen osa venäläisillä sotilailla oli sisällissodassa punaisten puolella, vaikka heidän osuuttaan on valkoisen puolen kirjoituksissa eri vaiheissa korostettu. Lehtimäki hämmästelee, kuinka tietoinen Laporte oli Suomen tilanteesta, sisällissodan taustoista, etenemisvaiheista ja jo ennalta selvänä pitämästään lopputuloksesta. Pietarista Tornion kautta kotimatkalle lähtenyt Ranskan lähetystö ei päässyt jatkamaan matkaa punaisten hallussa olleelta Tampereelta. Laporte asui hotelli Centralissa, nykyisessä Commercen talossa. Silminnäkijänä Laporte kuvaa Tampereen taistelujen vaiheita seurattuaan niitä hotellin ikkunasta henkensä vaarantaen. Laporten mukaan ne vähät venäläiset, joita Tampereen taisteluihin osallistui, ammuttiin heti kun heidät oli vangittu. Teloitus perustui Laporten mukaan Mannerheimin käskyyn. Lehtimäki arvelee syyksi teoksen jäämiselle katveeseen sitä, että Laporten kannanotot eivät välttämättä sopineet sodan voittajille, jotka kirjoittivat historiaa sisällissodan päättymisen jälkeen. Ranskalainen Laporte toisaalta edusti saksalaismielisille upseereille vihollismaata. Samanhenkisiä näkemyksiä kuin Laporte esitti myös toinen ranskalainen kirjoittaja, Claude Anet. ==Teos== * 1918 ranskalaisen silmin. Pietari – Helsinki – Tampere tammi- huhtikuussa 1918, suom. Janne Siren, Laatukäännös JAS, 2018 ISBN 978-952-68981-0-0 == Lähteet == Luokka:Ranskalaiset diplomaatit Luokka:Vuonna 1880 syntyneet Luokka:Vuonna 1938 kuolleet
Vehuvarpe

Vehuvarpe eli Varppe on kylä Ikaalisten kaupungissa Pirkanmaan maakunnassa. Se sijaitsee noin 17 kilometriä Ikaalisten kirkolta länteen. Kylä on aikanaan syntynyt Varppeen kestikievarin ympärille. Se mainitaan maakirjoissa ensimmäisen kerran vuonna 1564 nimellä Hintunmaja, ja sen ensimmäinen tunnettu asukas oli ilmeisesti Jämijärven suunnasta tullut Olaf Hinttu. Talo autioitui vuoden 1625 jälkeen liki 50 vuodeksi, kunnes 1671 sen otti asuttavakseen eräs Lauri Erkinpoika. Hän ja hänen poikansa asuivat tilaa vuoteen 1697, jolloin isännäksi tuli Kankaanpäästä Arvid Mikonpoika Sikala. Hänen jälkeensä tila autioitui jälleen noin kymmeneksi vuodeksi. Vuonna 1709 tilalla mainitaan asuvan joku Antti Matinpoika, mutta hänkin katoaa kuvasta vain vuoden jälkeen. Vuonna 1721 tilan nimeksi mainitaan jo Varppe. Tilan asujaimisto vaihtuu seuraavien vuosien aikana useasti, kunnes 1726 tilan ottaa haltuunsa 20 vuodeksi Yrjö Yrjönpoika. Hänen kuoltuaan tilan pitoa jatkaa hänen leskensä uusi mies. Tämän jälkeen tila pysyy samalla suvulla aina vuoteen 1902 asti ennen kuin sen osti noormarkkulainen A. Ahlström Osakeyhtiö. Kylän toinen varsinainen talo, Pirttijärvi, ilmestyy maakirjoihin vasta vuonna 1810. Kesällä 1808 kestikievarin isäntä Yrjö Matinpoika ja joukko muita lähialueen miehiä ryöstivät venäläisen kuriirin. Muutamaa päivää myöhemmin venäläinen sotilasosato saapui Hämeenkyröstä etsimään syyllisiä, mutta koska isäntää ei tavattu, vangitsivat venäläiset hänen vaimonsa ja toimittivat hänet vangittuna Turun linnaan. Entisen Varppeen kestikievarin kohdalta erkanee Hämeenkankaan laitaa kulkeva tie Kankaanpään Kuninkaanlähteelle ja etelän suuntaan Jauhokuononmaan kylän kautta Suodenniemen Säviin. Risteysalueen eteläpuolella on rauhoitettu muinaismuistoalue, jossa vanhan kestikievarin otaksutaan sijainneen. ==Lähteet== * * Luokka:Ikaalisten kylät
Leen piirikunta (Florida)

Leen piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 739 224 vuonna 2017 ja sen pinta-ala on 3 139 neliökilometriä. Piirikunnan hallintokeskus on Fort Myersin kaupunki. Piirikunta on saanut nimensä Konfederaation kenraali Robert E. Leeltä. == Asukkaat == Piirikunnan asukkaista 68,3 prosenttia on valkoisia, 20,5 prosenttia latinalaisamerikkalaisia ja 8,14 prosenttia mustia. 22,1 prosenttia puhuu myös muita kieliä kuin englantia. 91,9 prosenttia asukkaista on Yhdysvaltain kansalaisia. Piirikunnan väestön keski-ikä on 48,2 vuotta. ==Kuvia piirikunnasta== Tiedosto:Lovers key beach - panoramio.jpg|Piirikunnan rannikkoa. Tiedosto:Fort Myers FL Downtown HD Kress bldg01.jpg|Fort Myers keskustaa. ==Lähteet== == Aiheesta muualla == *
Imatran Palloseura

Imatran Palloseura (IPS) on imatralainen jalkapalloseura, jonka tarkoituksena on tarjota ohjattua jalkapallotoimintaa 3–60-vuotiaille. Seuran toiminta on lasten liikuntakerhoja, tavoitteellista joukkuetoimintaa sekä aikuisten harrastejalkapalloa. Seuralla on oppisopimuksella toimiva junioripäällikkö sekä kokopäiväisesti valmennuspäällikkö. Seura järjestää myös kotimaisia ja kansainvälisiä liikuntaleirejä, joihin osallistuu pelaajia ja valmentajia muualtakin kuin Etelä-Karjalasta. Seura järjestää myös kansainvälisen jalkapalloturnauksen, johon osallistuu joukkueita Itä-Euroopasta. Pelastakaa Lapset tekee seuran kanssa yhteistyötä ja tukee lapsia, joiden harrastukseen vanhempien varat eivät jostain syystä riitä. IPS:llä oli IPS Edustus mukaan lukien 280 pelipassillista pelaajaa vuonna 2018. Suurimmillaan pelaajia on ollut 418 vuonna 2016. IPS:n miesten edustusjoukkue aloitti toimintansa vuonna 2009 saatuaan Etelä-Karjalan Pallon sarjapaikan Nelosesta ja nousi kaudeksi 2010 Kolmoseen, jossa se on siitä lähtien pelannut. Seuralla on ollut myös naisten joukkue IPS Witch, joka on pelannut 7v7-piirisarjaa ja saavutti vuonna 2017 Simo Syrjävaara Cupissa harrastefutiksen SM-pronssia fair play -sarjassa. Muun muassa Paavo Voutilainen ja Jere Aallikko ovat IPS:n kasvatteja. == Lähteet == == Aiheesta muualla == * Imatran Palloseura Luokka:Imatralaiset urheiluseurat Luokka:Suomalaiset jalkapalloseurat Luokka:Vuonna 2005 perustetut urheiluseurat
Chant du départ

Chant du départ on vallankumouksellinen sotalaulu, jonka on sanoittanut Marie- Joseph Chénier ja säveltänyt Étienne Méhul vuonna 1794. Se oli Ranskan ensimmäisen keisarikunnan virallinen kansallislaulu. ==Sanat== ===Un député du peuple=== La victoire en chantant Nous ouvre la barrière. La liberté guide nos pas. Et du nord au midi La trompette guerrière A sonné l’heure des combats. Tremblez ennemis de la France Rois ivres de sang et d’orgueil. Le peuple souverain s’avance, Tyrans descendez au cercueil. ===Chant des guerriers (kertosäe)=== La république nous appelle Sachons vaincre ou sachons périr Un français doit vivre pour elle Pour elle un français doit mourir. ===Une mère de famille=== De nos yeux maternels ne craignez pas les larmes : Loin de nous de lâches douleurs ! Nous devons triompher quand vous prenez les armes : C’est aux rois à verser des pleurs. Nous vous avons donné la vie, Guerriers, elle n’est plus à vous ; Tous vos jours sont à la patrie : Elle est votre mère avant nous. (kertosäe) ===Deux vieillards=== Que le fer paternel arme la main des braves ; Songez à nous au Champ de Mars ; Consacrez dans le sang des rois et des esclaves Le fer béni par vos vieillards ; Et, rapportant sous la chaumière Des blessures et des vertus, Venez fermer notre paupière Quand les tyrans ne seront plus. (kertosäe) ===Un enfant=== De Barra, de Viala le sort nous fait envie ; Ils sont morts, mais ils ont vaincu. Le lâche accablé d’ans n’a point connu la vie : Qui meurt pour le peuple a vécu. Vous êtes vaillants, nous le sommes : Guidez-nous contre les tyrans ; Les républicains sont des hommes, Les esclaves sont des enfants. (kertosäe) ===Une épouse=== Partez, vaillants époux ; les combats sont vos fêtes ; Partez, modèles des guerriers ; Nous cueillerons des fleurs pour en ceindre vos têtes : Nos mains tresserons vos lauriers. Et, si le temple de mémoire S’ouvrait à vos mânes vainqueurs, Nos voix chanterons votre gloire, Nos flancs porteront vos vengeurs. (kertosäe) ===Une jeune fille=== Et nous, sœurs des héros, nous qui de l’hyménée Ignorons les aimables nœuds ; Si, pour s’unir un jour à notre destinée, Les citoyens forment des vœux, Qu’ils reviennent dans nos murailles Beaux de gloire et de liberté, Et que leur sang, dans les batailles, Ait coulé pour l’égalité. (kertosäe) ===Trois guerriers=== Sur le fer devant Dieu, nous jurons à nos pères, À nos épouses, à nos sœurs, À nos représentants, à nos fils, à nos mères, D’anéantir les oppresseurs : En tous lieux, dans la nuit profonde, Plongeant l’infâme royauté, Les français donneront au monde Et la paix et la liberté. (kertosäe) ==Lähteet== ==Aiheesta muualla== Luokka:1794 Luokka:Historialliset kansallislaulut Luokka:Ranskalaiset sotilasmarssit Luokka:Ranskan suuri vallankumous
Jääpallon Allsvenskan-kausi 2018–2019

Ruotsin jääpallon Allsvenskan pelattiin kaudella 2018–2019 16 joukkueen kaksinkertaisena sarjana. Sarja sisälsi kaksi kahdeksan joukkueen ryhmää, jotka oli jaettu maantieteellisesti eli pohjoinen ja etelä. Näin lohkoissaan joukkueet pelasivat koti- ja vieraottelut keskenään. Lisäksi toisen lohkon joukkueita vastaan pelattiin yksi ottelu eli kokonaisottelumäärä oli 22. Sarjan suosikkeina pidettiin ennen kauden alkua Ljusdals BK:ta ja sarjaan noussutta tukholmalaista AIK Bandyä. == Allsvenskan runkosarja ja maalintekijät (ml. suomalaiset)== Sija Pelaaja Joukkue Maalit 1\. Jonas Pettersson Ljusdals BK 55 2\. Filip Bringe Åby/Tjureda IF 54 3\. Johan Sundquist Kalix BF 36 18\. Joonas Peuhkuri Örebro SK 20 21\. Nico Nevalainen Örebro SK 18 51\. Anssi Hänninen Gripen Trollhättan BK 9 65\. Janne Rintala AIK Bandy 8 68\. Niklas Holopainen Gripen Trollhättan BK 8 168\. Pekka Rintala Tillberga Västerås/AIK Bandy 2 212\. Otso Tulomäki Örebro SK 1 ==Elitserien- karsinnat== Karsinnat pelattiin yhdessä neljän joukkueen lohkossa. Karsinnoissa pelasivat Elitserienin toiseksi ja kolmanneksi viimeinen eli Falu BS ja Frillesås BK sekä Allsvenskanin toinen ja kolmas eli Nässjö IF ja AIK Bandy. Kaksi parasta pelaa seuraavalla kaudella 2019-2020 Elitserienissä. Frillesås BK säilytti Elitserien-paikkansa. AIK Bandy nousi Elitserieniin. Falu BS putosi yhden Eliteserien-kauden jälkeen Allsvenskaniin. ==Allsvenskan- karsinnat== ===A-ryhmä=== Tillberga Västerås säilytti Allsvenskan-paikkansa. UNIK nousi Allsvenskaniin. ===B-ryhmä=== Katrineholm Bandy säilytti Allsvenskan-paikkansa. Nitro/Nora BS nousi Allsvenskaniin. == Lähteet == * * === Viitteet === Luokka:Jääpallon Allsvenskan-kaudet Luokka:Vuoden 2018 jääpallo Luokka:Vuoden 2019 jääpallo
Bumba (jumala)

Bumba on bushongo-kansan luojajumala. Hän saattoi maailman alkuun kaaoksesta. Kun Bumba sai vatsakivun, hän oksensi maan, auringon, kuun ja lopulta kaikki elävät olennot, mukaan lukien ihmiskunnan. Jordan 1992, s. 55 Bumban uskotaan olevan valkoinen ihmishahmoinen olento.Cotterell 1996, s. 190 Bumba eli aluksi yksin maailmankaikkeudessa, jossa oli vain vettä, eikä lainkaan valoa. Sitten jumala sai kovat vatsakivut, ja hän oksensi auringon, kuun ja tähdet. Aurinko kuivasi vedet, jolloin maa alkoi nousta näkyviin. Sen jälkeen Bumba oksensi kahdeksan elävää olentoa: kovakuoriaisen, krokotiilin, kotkan, kalan, vuohen, haikaran, leopardin ja kilpikonnan. Lopuksi hän loi miehen ja naisen ja antoi heille lait ja tavat, joita käski noudattamaan. Kun Bumba oli tehnyt luomistyönsä, hän palasi tyytyväisenä kotiinsa taivaaseen. Hän pitää kuitenkin yhteyttä ihmisiin unien ja näkyjen kautta. == Lähteet == * Cotterell, Arthur: Maailman myytit ja tarut. WSOY 1996. ISBN 951-0-17102-6 * Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0. === Viitteet === Luokka:Afrikkalainen mytologia Luokka:Luojajumalat
Magbeni

Magbeni on kylä Sierra Leonen Pohjoisessa maakunnassa Port Lokon piirikunnassa. Sen väkiluku vuonna 2000 oli 400. Kylä oli osa Operaatio Barrasia, joka oli Britannian armeijan pelastusoperaatio aseistautunutta ryhmää West Side Boysia vastaan, jonka valtaama Magbeni oli. ==Lähteet== Luokka:Sierra Leonen kylät
Njegbwema

Njegbwema on kylä Sierra Leonen Itäisessä maakunnassa Konon piirikunnassa. Kylän ensisijainen teollisuudenala on maanviljely. Luokka:Sierra Leonen kylät
Tiikeri ihmishahmossa

Tiikeri ihmishahmossa () on vuonna 1913 valmistunut italialainen mykkäelokuva. Rikoselokuvan on ohjannut ranskalainen Vincent Dénizot. ==Juoni== Etsivä Roland tutkii timanttikauppias Isaacin luona tapahtunutta murtoa. Hän pääsee Tiikeriksi kutsutun miehen johtaman rikolliskoplan jäljille ja joutuu moniin jännittäviin tilanteisiin. Kauppias Leblanc ja hänen sisarensa Lydia kiinnostuvat asiasta ja tutustuvat Rolandiin. Tutkimukset jatkuvat, ja lopulta käy ilmi että Tiikeri on kauppias Leblanc. Rikollinen tekee itsemurhan ja Roland ja Lydia saavat toisensa. ==Näyttelijät== ==Tuotanto ja vastaanotto== Itala Filmin tuottama Tiikeri ihmishahmossa edustaa ranskalaistyylistä poliisiseikkailua mestaririkollisineen, valepukuineen ja yllättävine juonenkäänteineen. Sen esikuvina voidaan mainita Fantomas ja Zigomar, mutta elokuva julkaistiin itse asiassa kolme kuukautta ennen Louis Feuilladen Fantomas-sarjan ensimmäistä osaa. Elokuvan ansioina pidetään sen kuvausta ja valaistusta, joiden taustalla voidaan nähdä Italalle hiljattain siirtyneen Segundo de Chomónin käsiala. Eduardo Davesnes esittää samanaikaisesti kolmea eri pääosaa. Elokuva oli suuri menestys varsinkin Britanniassa ja Yhdysvalloissa ja se sai ylistystä myös ajan elokuvalehdissä. Italialaiskriitikkoa hämmästytti varsinkin elokuvan pituus ja se miten sama näyttelijä voi esiintyä samoissa kohtauksissa eri rooleissa. Tiikeri ihmishahmossa esitettiin kahdessa osassa helsinkiläisessä Scala-teatterissa maaliskuussa 1913. Sen tapahtumat oli siirretty Pariisista Lontooseen. Syystä tai toisesta elokuvaa mainostettiin näyttelijä Ermete Zacconin nimellä. Fyren ylisti sen hienoa näyttämöllepanoa ja nopeasti vaihtuvia hämmästyttäviä tilanteita. ==Lähteet== ==Aiheesta muualla== * Luokka:Rikoselokuvat Luokka:Italialaiset mykkäelokuvat Luokka:Vuoden 1913 italialaiset elokuvat
Huseyn Shaheed Suhrawardy

Huseyn Shaheed Suhrawardy (urduksi: حسین شہید سہروردی‎; bengaliksi: হোসেন শহীদ সোহ্‌রাওয়ার্দী; (8. syyskuuta 1892 – 5. joulukuuta 1963) oli bengalilainen poliitikko, joka toimi Pakistanin pääministerinä vuosina 1956–1957. Hän opiskeli Oxfordin yliopistossa. Vuonna 1926 hän perusti itsenäisen Muslimipuolueen, ja vuonna 1937 Yhdistyneen Muslimipuolueen, jonka puoluesihteeri hänestä tuli. == Lähteet == == Aiheesta muualla == Luokka:Pakistanin pääministerit Luokka:Vuonna 1892 syntyneet Luokka:Vuonna 1963 kuolleet
Med Hondo

Med Hondo (syntyjään Mohamed Abid Hondo 4. toukokuuta 1936 Atar, Mauritania – 2. maaliskuuta 2019 Pariisi, Ranska) oli mauritanialainen elokuvaohjaaja, tuottaja, käsikirjoittaja, näyttelijä ja ääninäyttelijä. Nuorena Hondo muutti Marokon Rabatiin 1954 ja opiskeli kokiksi sikäläisessä kansainvälisessä hotellialan koulussa. Hän muutti Ranskaan vuonna 1959. 1960-luvulla hän toimi monissa työtehtävissä ja sai vuosikymmenen loppupuolella pieniä rooleja televisiossa ja elokuvissa. Samanaikaisesti hän ryhtyi opiskelemaan elokuvantekoa seuraamalla tarkkaan muiden työskentelyä, ja vähitellen hän alkoi saamaan töitä kameran takana. Hondon tunnetuimpiin ohjauksiin kuului esikoiselokuva Soleil O (1969), jonka 30 000 Yhdysvaltain dollarin budjetin Hondo kattoi esiintymällä ääninäyttelijänä yhdysvaltalaisissa elokuvissa. Soleil O kertoo Pariisiin muuttavan, ranskankielisen propagandan luomien odotusten täyttämän afrikkalaisen päähenkilön Robert Liensolin kohtalosta, maahanmuuttajien kohtaamasta arkirealismista ja syrjinnästä. Elokuva voitti Locarnon elokuvajuhlien Kultaisen leopardin seuraavana vuonna. Hänen ohjaamansa Sarraounia (1986) kertoo ranskalaisia kolonialisteja vastaan 1900-luvun alussa taistelleesta soturikuningattaresta Aznasista. Työ sai parhaan elokuvan palkinnon eli Yennegan kultaisen oriin afrikkalaisilta FESPACO-elokuvajuhlilta vuonna 1987. Hondo oli monipuolisesti mukana elokuva- ja televisionäyttelijänä. Ranskankielisille katsojille hän tuli tutuksi ääninäyttelijänä lukuisista ranskaksi dubatuista elokuvista. Hondo toimi esimerkiksi Eddie Murphyn ja Morgan Freemanin ranskankielisenä äänenä ja esiintyi ranskankielisissä Shrek-animaatioelokuvissa Aasina. ==Filmografia== * Soleil O (Oh sun; 1969) * Les Bicots-nègres vos voisins (; 1973) * Nous aurons toute la mort pour dormir (; 1977) * Polisario, un people en armes (; 1979) * West Indies (1979) * Sarraounia (1986) * Lumière noire (Black light; 1995) * Watani: Un monde sans mal (; 1997) ==Lähteet== ==Aiheesta muualla== * *The Interview: Med Hondo, filmmaker and actor (france24.com) *Med Hondo, Céline Monsarrat, Patrick Poivey Interview : Mission-G (13.10.2009) (allocine.fr) *Rooney Elmi (1.8.2016) Med Hondo is the African Auteur You Need to See (tiff.net) *Radheyan Simonpillai (3.8.2016) Soleil O shines spotlight on Med Hondo (nowtoronto.com) Luokka:Mauritanialaiset elokuvaohjaajat Luokka:Tuottajat Luokka:Käsikirjoittajat Luokka:Näyttelijät Luokka:Ääninäyttelijät Luokka:Vuonna 1936 syntyneet Luokka:Vuonna 2019 kuolleet
Barum

Bærum voi tarkoittaa seuraavia: * Bærum, Norjan kunta * Barum (Ruotsi), kylä Ruotsissa ** Barumin nainen, Ruotsista Barumin kylästä löydetty luuranko * Barum (Lüneburg), kunta Lüneburgissa Saksassa * Barum (Uelzen), kunta Uelzenissa Saksassa * Barum (yritys), tšekkiläinen rengasvalmistaja, nykyisin Continentalin merkki
WasaGroup

WasaGroup on kiinteistö- ja rakennusalan konserni, johon kuuluvat suunnittelutoimisto WasaPlan, rakennusyhtiö WasaCon sekä konevuokrausta harjoittava WasaTrade. WasaGroupiin on kuulunut myös vuonna 2011 perustettu teräsrakentamisen WasaSteel, josta on luovuttu vuonna 2017. Myös WasaCon Kokkola -tytäryhtiöstä on luovuttu vuonna 2017. Loppuvuodesta 2021 WasaGroupin toimitusjohtajaksi nimitettiin Timo Pahkala. ==Historia== WasaCon on osallistunut Kokkolan keskustakorttelin suunnittelukilpailun voittaneeseen DoReMi-suunnitelmaehdotukseen.https://yle.fi/uutiset/3-8974303 ==Liikevaihto== Vuonna 2016 WasaGroupin liikevaihto oli 66 miljoonaa euroa. WasaGroup tavoittelee 100-120 miljoonan euron vuotuista liikevaihtoa. ==Kiinteistökehitysrahastot== WasaGroup hallinnoi WGF-nimisiä kiinteistökehitysrahastoja. ==Kohteita== *Vaasan Sähkön uusi pääkonttori Vaasassa *Hietalahden Elisa Stadion -jalkapallostadion Vaasassa *Alangon alueen kauppakokonaisuus Lapualla *Powergate II -toimistorakennus Vaasassa *Scandic-hotelli Vaasassa *Ammatti- ja lukiokoulutuksen yhteinen kampus Kurikassa *Sievin terveysasema ja liikekeskus *GreenStar Hotelsin hotelli Vaasassa *DB Schenkerin logistiikkakeskus Liedossa ===Suunnitteilla=== *Kivihaan finanssikeskus Kivikiila Vaasassa *Kivihaan Kvartsikadun liike- ja toimistotilat Vaasassa ==Galleria== Vaasan_Sähkön_toimitalo_www.jpg|Vaasan sähkön uusi pääkonttori Vaasassa Elisa_Stadion.jpg|Elisa Stadion -jalkapallostadion Vaasassa ==Lähteet== Luokka:Suomessa toimivat rakennusyritykset
Liljeberg

Liljeberg on muun muassa seuraavien henkilöiden sukunimi: * A. W. Liljeberg (1883–1961), suomalainen insinööri, yritysjohtaja ja vuorineuvos * Armas Liljeberg (1893–1980), suomalainen upseeri * Emil Liljeberg (1895–1978), suomalainen upseeri, pituushyppääjä ja kolmiloikkaaja * Fredrik Liljeberg (s. 1857), suomalainen kalastaja, pikaluistelija ja maastohiihtäjä * Rebecka Liljeberg (s. 1981), ruotsalainen näyttelijä * Riku Liljeberg (s. 1984), suomalainen koripalloilija * Severi Liljeberg (s. 1994), suomalainen koripalloilija * Torsten Liljeberg (1916–2019), suomalainen meloja